CELEX: 32020R0267
Language: hu
Date: 2020-02-26 00:00:00
Title: A Bizottság (EU) 2020/267 végrehajtási rendelete (2020. február 26.) a Lengyelország rendelkezésére álló 2019. évi lazachalászati kvótának a 2017. évi túlhalászás miatt történő csökkentéséről

27.2.2020   
               
               
                  HU
               
               
                  Az Európai Unió Hivatalos Lapja
               
               
                  L 56/1
               
            
         A BIZOTTSÁG (EU) 2020/267 VÉGREHAJTÁSI RENDELETE
         (2020. február 26.)
         a Lengyelország rendelkezésére álló 2019. évi lazachalászati kvótának a 2017. évi túlhalászás miatt történő csökkentéséről
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a közös halászati politika szabályainak betartását biztosító uniós ellenőrző rendszer létrehozásáról, a 847/96/EK, a 2371/2002/EK, a 811/2004/EK, a 768/2005/EK, a 2115/2005/EK, a 2166/2005/EK, a 388/2006/EK, az 509/2007/EK, a 676/2007/EK, az 1098/2007/EK, az 1300/2008/EK és az 1342/2008/EK rendelet módosításáról, valamint a 2847/93/EGK, az 1627/94/EK és az 1966/2006/EK rendelet hatályon kívül helyezéséről szóló, 2009. november 20-i 1224/2009/EK tanácsi rendeletre (1) és különösen annak 105. cikke (4) bekezdésére,
         mivel:
         
                     (1)
                  
                  
                     Az (EU) 2016/1903 tanácsi rendelet a 2017. évre kvótát biztosított Lengyelország számára az ICES 22–31 alkörzet uniós vizein a lazac halászatára (SAL/3BCD-F) (2).
                  
               
                     (2)
                  
                  
                     A Lengyelország és Lettország közötti, az 1380/2013/EU európai parlamenti és tanácsi rendelet (3) 16. cikkének (8) bekezdése szerinti kvótacseréket, valamint azt követően, hogy Lengyelország élt az említett rendelet 15. cikkének (9) bekezdésében meghatározott lehetőséggel, és alkalmazta az egymást követő évek közötti rugalmasság elvét, a Lengyelország rendelkezésére álló 2017. évi lazachalászati kvótát az eredeti 6 030-ról 13 693 darabra emelték.
                  
               
                     (3)
                  
                  
                     Az 1224/2009/EK rendelet alapján 2018 során Lengyelországban végzett ellenőrző látogatások alkalmával azonban a Bizottság feltárta, hogy hibás és hiányos fogási adatokat jelentettek, és a lazacra vonatkozó 2017. évi lengyel kvótát az ICES 22–31 alkörzet uniós vizein 2 246 darab lazaccal túllépték. A fogás összetételének jelentésében tetten ért következetlenségeket és a túlhalászás mértékét több, az 1224/2009/EK rendelettel összhangban 2018 és 2019 során Lengyelországban végzett ellenőrzés és vizsgálat is megerősítette. Az ellenőrzési jelentéseket megküldték Lengyelország számára és megvitatták Lengyelország képviselőivel.
                  
               
                     (4)
                  
                  
                     Az 1224/2009/EK rendelet 105. cikkének (4) bekezdésében meghatározott eljárásnak megfelelően a Bizottság 2019. október 11-én kelt levele útján konzultációt kezdeményezett Lengyelországgal a túlhalászott mennyiségekről és az alkalmazandó csökkentésekről. A lengyel hatóságok 2019. október 11-én megerősítették e levél kézhezvételét.
                  
               
                     (5)
                  
                  
                     2019. október 31-i levelében Lengyelország elismerte, hogy 2017-ben 2 246 darabbal túllépte a lazacra vonatkozó kvótáját, és javasolta, hogy a mennyiséget vonják le a 2019. évi kvótájából. A kvótacseréket követően a Lengyelország rendelkezésére álló 2019. évi lazachalászati kvóta elegendő e csökkentés végrehajtásához, a 2018. évi túlhalászás miatti csökkentésen (4) felül is.
                  
               
                     (6)
                  
                  
                     Az 1224/2009/EK rendelet 105. cikkének (2) bekezdése szerint 1,0-ás szorzótényezőt kell alkalmazni, ha – mint ebben az esetben is – a túlhalászás mértéke az engedélyezett kirakodáshoz képest legfeljebb 100 tonna volt.
                  
               
                     (7)
                  
                  
                     Az e rendeletben előírt intézkedések összhangban vannak a halászati és akvakultúra-ágazati bizottság véleményével,
                  
               ELFOGADTA EZT A RENDELETET:
         
            1. cikk
            Az (EU) 2018/1628 tanácsi rendelet (5) értelmében a Lengyelország számára az ICES 22–31 alkörzet uniós vizein biztosított 2019. évi lazachalászati (Salmo salar) kvótát az e rendelet mellékletében foglaltaknak megfelelően csökkenteni kell.
         
         
            2. cikk
            Ez a rendelet az Európai Unió Hivatalos Lapjában való kihirdetését követő hetedik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. február 26-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 343., 2009.12.22., 1. o.
         
         
            (2)  A Tanács (EU) 2016/1903 rendelete (2016. október 28.) a bizonyos halállományok és halállománycsoportok tekintetében a Balti-tengeren alkalmazandó halászati lehetőségeknek a 2017. évre történő meghatározásáról, valamint az (EU) 2016/72 rendelet módosításáról (HL L 295., 2016.10.29., 1. o.).
         
            (3)  Az Európai Parlament és a Tanács 1380/2013/EU rendelete (2013. december 11.) a közös halászati politikáról, az 1954/2003/EK és az 1224/2009/EK tanácsi rendelet módosításáról, valamint a 2371/2002/EK és a 639/2004/EK tanácsi rendelet és a 2004/585/EK tanácsi határozat hatályon kívül helyezéséről (HL L 354., 2013.12.28., 22. o.).
         
            (4)  A Bizottság (EU) 2019/2095 végrehajtási rendelete (2019. november 29.) a Lengyelország rendelkezésére álló 2019. évi lazachalászati kvótának a 2018. évi túlhalászás miatt történő csökkentéséről (HL L 317., 2019.12.9., 105. o.)
         
            (5)  A Tanács (EU) 2018/1628 rendelete (2018. október 30.) a bizonyos halállományok és halállománycsoportok tekintetében a Balti-tengeren alkalmazandó halászati lehetőségeknek a 2019. évre történő meghatározásáról, valamint az egyéb vizekben élő állomány vonatkozásában meghatározott bizonyos halászati lehetőség tekintetében az (EU) 2018/120 rendelet módosításáról (HL L 272., 2018.10.31., 1. o.).
      
      
         
            MELLÉKLET
            
                        
                           Tagállam
                        
                     
                     
                        
                           Fajkód
                        
                     
                     
                        
                           Területkód
                        
                     
                     
                        
                           A faj neve
                        
                     
                     
                        
                           A terület neve
                        
                     
                     
                        
                           A 2017. évi kiinduló kvóta (darabszám)
                        
                     
                     
                        
                           A 2017. évi engedélyezett kirakodások (teljes kiigazított mennyiség, darabszám)
                            (1)
                        
                     
                     
                        
                           A 2017. évi teljes kifogott mennyiség (darabszám)
                        
                     
                     
                        
                           Az engedélyezett kirakodásokhoz viszonyított kvótafelhasználás
                        
                     
                     
                        
                           Az engedélyezett kirakodásokhoz viszonyított túlhalászás (darabszám)
                        
                     
                     
                        
                           Szorzótényező
                            (2)
                        
                     
                     
                        
                           Kiegészítő szorzótényező
                            (3)
                           
                              ,
                           
                            (4)
                        
                     
                     
                        
                           A 2019-ben alkalmazandó csökkentés (darabszám)
                        
                     
                  
                        
                           PL
                        
                     
                     
                        SAL
                     
                     
                        3BCD-F
                     
                     
                        Lazac
                     
                     
                        A 22–31 alkörzet uniós vizei
                     
                     
                        6 030 
                     
                     
                        13 693 
                     
                     
                        15 939 
                     
                     
                        116,40 %
                     
                     
                        2 246 
                     
                     
                        1,00
                     
                     
                        /
                     
                     
                        2 246 
                     
                  
               (1)  A halászati lehetőségeket meghatározó vonatkozó rendeletek értelmében a halászati lehetőségek 1380/2013/EU európai parlamenti és tanácsi rendelet (HL L 354., 2013.12.28., 22. o.) 16. cikkének (8) bekezdése szerinti cseréjének, a 847/96/EK tanácsi rendelet (HL L 115., 1996.5.9., 3. o.) 4. cikkének (2) bekezdése és az 1380/2013/EU rendelet 15. cikkének (9) bekezdése szerint 2016-ről 2017-ra átcsoportosított kvótáknak, valamint a halászati lehetőségek 1224/2009/EK rendelet 37., illetve 105. cikke szerinti újrakiosztásának és csökkentésének a figyelembevétele után valamely tagállam számára rendelkezésre álló kvóták.
            
               (2)  Az 1224/2009/EK rendelet 105. cikkének (2) bekezdésében foglaltaknak megfelelően. A túlhalászás × 1,00 mértékű levonás alkalmazandó minden olyan esetben, amikor a túlhalászott mennyiség legfeljebb 100 tonna.
            
               (3)  Az 1224/2009/EK rendelet 105. cikke (3) bekezdésének megfelelően, amennyiben a túlhalászás mértéke a 10 %-ot meghaladja.
            
               (4)  Az „A” azt jelzi, hogy további 1,5-es szorzótényezőt alkalmaztak a 2015., a 2016. és a 2017. évi folyamatos túlhalászás miatt. A „C” azt jelzi, hogy 1,5-es kiegészítő szorzótényezőt alkalmaztak, mivel a faj valamely többéves terv hatálya alá tartozik.